stanford-oval/wikipedia huggingface dataset:
פולין באירוויזיון 2024
לפני האירוויזיון > קידום

כחלק מקידום השתתפותה בתחרות, לונה השתתפה באירוע Melfest WKND בסטוקהולם ב-8 במרץ 2024, ב-PrePartyES במדריד ב-30 במרץ 2024, במסיבת האירוויזיון של ברצלונה ב-6 באפריל 2024, במסיבת האירוויזיון של לונדון ב-7 באפריל 2024, ערב האירוויזיון של חגיגת המוזיקה הנורדית באוסלו ב-20 באפריל 2024, ומסיבת האירוויזיון של קופנהגן (Malmöhagen) ב-4 במאי 2024. היא גם הייתה אמורה להופיע באירוע Eurovision in Concert באמסטרדם ב-13 באפריל 2024 ובמסיבת האירוויזיון הנורדית בסטוקהולם ב-14 באפריל 2024, אך בסופו של דבר בחרה להיעדר כדי לתת לקולה לנוח.
באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. פולין שובצה לחלקו הראשון של חצי הגמר השני שהתקיים ב-7 במאי. לאחר שפורסמו כל השירים המתחרים לתחרות של 2024 נקבע סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. פולין הופיעה שישית, אחרי אוקראינה ולפני קרואטיה.
בפולין, כל התוכניות שודרו ב-TVP1, וחצאי הגמר ב-TVP Rozrywka גם כן, עם פרשנות מאת ארתור אורז'ך. TVP גם שידרה את התחרות בינלאומית, דרך TVP Polonia.
באירוויזיון > ביצוע

לונה השתתפה בחזרות טכניות למופע ב-27 באפריל וב-1 במאי, ואחריהן בחזרות גנרליות ב-6 וב-7 במאי. הביצוע שלה ל-"The Tower" בתחרות בוים על ידי ג'רי ריב, ועל הכוריאוגרפיה היו אחראיים לוקאס מקפרלן וקמילה זלבסקה, עם ג'וליה ז'יטקו, אנגוס סימפסון וג'ורדן גרסיה בתור רקדנים, ומאצ'יי סטרנבסקי ומרתה דיוויקה כסולני רקע.
באירוויזיון > חצי הגמר

פולין הופיעה שישית, אחרי אוקראינה ולפני קרואטיה. בתום המופע, פולין לא הוכרזה כאחת מעשר המדינות שהעפילו לשלב הגמר, ולכן כשלה בניסיונה להעפיל לגמר שהתקיים ב-11 במאי. מאוחר יותר התברר כי פולין הגיעה למקום ה-12 עם 35 נקודות.
באירוויזיון > הצבעה

במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הפולני הורכב מפיליפ סויקה, מרק סירוקי, לוקאש פיטר, מוניקה ווידרז'ינסקה ונטליה זסיאדה.
באירוויזיון > הצבעה > נקודות שהוענקו לפולין > חצי הגמר

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  | 0 נקודות |
| 10 נקודות |  | 0 נקודות |
| 8 נקודות |  איסלנד | 8 נקודות |
| 7 נקודות |  אירלנד | 7 נקודות |
| 6 נקודות |  הממלכה המאוחדת | 6 נקודות |
| 5 נקודות |  | 0 נקודות |
| 4 נקודות |  ליטא | 4 נקודות |
| 3 נקודות |  אוקראינה,  שוודיה | 6 נקודות |
| 2 נקודות |  גרמניה | 2 נקודות |
| נקודה אחת |  אוסטרליה,  סלובניה | 2 נקודות |
| סך הכל | 9 מדינות | 35 נקודות |
באירוויזיון > הצבעה > נקודות שהוענקו על ידי פולין > חצי הגמר

| קהל> ציון | קהל> מדינות |
| --- | --- |
12 נקודות:  אוקראינה
10 נקודות:  קרואטיה
8 נקודות:  אירלנד
7 נקודות:  ליטא
6 נקודות:  לוקסמבורג
5 נקודות:  פינלנד
4 נקודות:  סלובניה
3 נקודות:  פורטוגל
2 נקודות:  אוסטרליה
נקודה אחת:  אזרבייג'ן
סך הכל: 10 מדינות
באירוויזיון > הצבעה > נקודות שהוענקו על ידי פולין > חצי הגמר > תוצאות הצבעה מפורטות

החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.
| סדר | מדינה | קהל> דירוג | קהל> נקודות |
| --- | --- | --- | --- |
| 01 |  קפריסין | 12 |  |
| 02 |  סרביה | 11 |  |
| 03 |  ליטא | 4 | 7 |
| 04 |  אירלנד | 3 | 8 |
| 05 |  אוקראינה | 1 | 12 |
| 06 |  פולין |  |  |
| 07 |  קרואטיה | 2 | 10 |
| 08 |  איסלנד | 14 |  |
| 09 |  סלובניה | 7 | 4 |
| 10 |  פינלנד | 6 | 5 |
| 11 |  מולדובה | 13 |  |
| 12 |  אזרבייג'ן | 10 | 1 |
| 13 |  אוסטרליה | 9 | 2 |
| 14 |  פורטוגל | 8 | 3 |
| 15 |  לוקסמבורג | 5 | 6 |
באירוויזיון > הצבעה > נקודות שהוענקו על ידי פולין > גמר > תוצאות הצבעה מפורטות

צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
| סדר | מדינה | שופטים> שופט 1 | שופטים> שופט 2 | שופטים> שופט 3 | שופטים> שופט 4 | שופטים> שופט 5 | שופטים> דירוג | שופטים> נקודות | קהל> דירוג | קהל> נקודות |
| --- | --- | --- | --- | --- | --- | --- | --- | --- | --- | --- |
| 01 |  שוודיה | 12 | 3 | 10 | 5 | 7 | 6 | 5 | 9 | 2 |
| 02 |  אוקראינה | 2 | 5 | 5 | 6 | 2 | 2 | 10 | 1 | 12 |
| 03 |  גרמניה | 5 | 8 | 19 | 7 | 4 | 7 | 4 | 14 |  |
| 04 |  לוקסמבורג | 17 | 6 | 16 | 20 | 12 | 14 |  | 21 |  |
| 05 |  הולנד | 21 | 16 | 14 | 2 | 25 | 10 |  | N/A |  |
| 06 |  ישראל | 8 | 26 | 25 | 18 | 21 | 19 |  | 6 | 5 |
| 07 |  ליטא | 7 | 15 | 8 | 19 | 9 | 13 |  | 8 | 3 |
| 08 |  ספרד | 25 | 20 | 9 | 10 | 23 | 16 |  | 15 |  |
| 09 |  אסטוניה | 22 | 24 | 24 | 22 | 24 | 26 |  | 13 |  |
| 10 |  אירלנד | 11 | 18 | 7 | 21 | 5 | 11 | 1 | 5 | 6 |
| 11 |  לטביה | 18 | 2 | 17 | 8 | 15 | 9 | 2 | 18 |  |
| 12 |  יוון | 15 | 23 | 11 | 17 | 18 | 20 |  | 17 |  |
| 13 |  הממלכה המאוחדת | 10 | 12 | 12 | 9 | 8 | 12 |  | 19 |  |
| 14 |  נורווגיה | 20 | 11 | 13 | 16 | 17 | 18 |  | 12 |  |
| 15 |  איטליה | 4 | 4 | 4 | 3 | 11 | 4 | 7 | 7 | 4 |
| 16 |  סרביה | 13 | 13 | 15 | 26 | 13 | 17 |  | 24 |  |
| 17 |  פינלנד | 26 | 25 | 26 | 15 | 26 | 25 |  | 10 | 1 |
| 18 |  פורטוגל | 3 | 9 | 6 | 23 | 3 | 5 | 6 | 25 |  |
| 19 |  ארמניה | 16 | 19 | 23 | 24 | 20 | 24 |  | 11 |  |
| 20 |  קפריסין | 14 | 7 | 18 | 14 | 14 | 15 |  | 20 |  |
| 21 |  שווייץ | 1 | 1 | 1 | 4 | 1 | 1 | 12 | 3 | 8 |
| 22 |  סלובניה | 24 | 14 | 21 | 25 | 16 | 23 |  | 23 |  |
| 23 |  קרואטיה | 6 | 10 | 2 | 1 | 10 | 3 | 8 | 2 | 10 |
| 24 |  גאורגיה | 19 | 17 | 22 | 13 | 19 | 21 |  | 22 |  |
| 25 |  צרפת | 9 | 21 | 3 | 11 | 6 | 8 | 3 | 4 | 7 |
| 26 |  אוסטריה | 23 | 22 | 20 | 12 | 22 | 22 |  | 16 |  |
ביאורים

↑  הולנד נפסלה כמה שעות לפני הגמר.
פראונדקטילוס

| פראונדקטילוס |
| --- | --- |

תקופה
טריאס עליון 216–203 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
סוג:: פראונדקטילוס
מין:: Preondactylus buffarinii
שם מדעי
 Preondactylus

פראונדקטילוס (שם מדעי: Preondactylus; מילולית: "הכנפיים של פרונה (אנ')") הוא סוג של פטרוזאור קטן פרימיטיבי שחי בטריאס העליון באירופה. המאובנים שלו התגלו באזור איטליה, בקרבת העיר אודינה שבאלפים האיטלקיים ותוארכו ללפני 216 עד 203 מיליון שנה מזמננו. הסוג מכיל מין אחד - Preondactylus buffarinii.
מאפיינים

פטרוזאור זה היה פרימיטיבי וקטן יחסית עם מוטת כנפיים של 45 ס"מ בלבד. היה בעל זנב ארוך יחסית, רגליים ארוכות, לסתות בעלות שיניים חדות שהתאימו לאכילת דגים או חרקים, או שניהם. ככל הנראה הוא עופף מעל מקווי מים וחטף טרף חולף בלסתותיו. הכנפיים שלו היו קצרות יחסית כך שלא יכל לדאות לזמן רב כמו פטרוזאורים מאוחרים.
הפראונדקטילוס דמה לאודימורפודון וכמה חוקרים רואים בו סוג במשפחת הרמפורינקוסיים, אף שרוב המינים התפתחו רק במשך היורה.
פילדמרשל

דרגת פילדמרשל בצבא בריטניה
פילד-מרשל, פלד-מרשל, פלדמרשל, מרשל (בברית המועצות, רוסיה ועוד) או גנרל-פלדמרשל (בגרמניה ובאוסטריה) היא הדרגה הגבוהה ביותר בצבאותיהן של רבות ממדינות העולם.
מקור המילה בגרמנית עתיקה: marahscale - "אשר על הסוסים". marah - סוס, scalc - משרת. מכאן, ה"אחראי על הפרשים" כאשר הכוונה היא לחיל הפרשים, תפקיד בכיר במשק הבית של מלך, נסיך, או אציל בימי הביניים. מאוחר יותר המפקד הראשי על הכח הצבאי.
בדרך-כלל, הדרגה ניתנת לגנרלים מזרועות היבשה בלבד; כשגנרל מחיל הים או מחיל האוויר מקבל דרגה זו, היא נקראת אדמירל הצי (Fleet Admiral) ומרשל של חיל האוויר המלכותי (Air Marshal) בהתאמה. עם זאת, לכמה ממפקדי חיל האוויר הגרמני, הלופטוואפה, הוענקו דרגות גנרל-פלדמרשל במלחמת העולם השנייה.
דרגת פילד-מרשל, הגבוהה מדרגת גנרל, ניתנת בדרך-כלל רק בזמן מלחמה. בצבא האמריקאי קיימת דרגה מקבילה לפילד-מרשל הנקראת גנרל הצבא (General of the Army), ובלשון פחות רשמית: גנרל חמישה כוכבים (Five-Star General) (לפי סמל הדרגה).
בצבא הרוסי הדרגה המקבילה נקראת מרשל הפדרציה הרוסית, שהחליפה את דרגת מרשל ברית המועצות בצבא האדום הוענקה עד כה פעם אחת בלבד, לשר ההגנה איגור סרגייב.
ראו גם

מצביא
גנרל הצבא - הדרגה המקבילה בצבא ארצות הברית
מרשל הפדרציה הרוסית - הדרגה המקבילה בכוחות המזוינים של הפדרציה הרוסית
ראש המטות המשולבים
רמטכ"ל
פילדלפיה רול

פילדלפיה רול עם המרכיבים הסטנדרטיים
פילדלפיה רול הוא מאקיסושי (מסווג גם כקוואריסושי),  סוג של סושי המוכן בדרך כלל עם סלמון מעושן, גבינת שמנת ומלפפון.  הוא יכול לכלול גם מרכיבים אחרים, כמו סוגים אחרים של דגים,  אבוקדו,  או בצל ירוק . כמו רולים רבים של סושי בהשראה מערבית, המרכיבים לקוחים מהמטבח האמריקאי והשם מותאם לשוק האמריקאי.
הערות שוליים

↑  "History Of Sushi". thenibble.com.
↑  "Philly's 'Queen of Sushi' shares sushi-making expertise with students". NJ.com. 14 באפריל 2014. נבדק ב-27 במרץ 2018. {{cite web}}:  (עזרה)
↑  McKevitt, A.C. (2017). Consuming Japan: Popular Culture and the Globalizing of 1980s America. Studies in United States Culture. University of North Carolina Press. p. 159. ISBN 978-1-4696-3448-7. נבדק ב-27 במרץ 2018. {{cite book}}:  (עזרה)
↑  Indianapolis Monthly. Emmis Communications. ביוני 2005. p. 183. נבדק ב-27 במרץ 2018. {{cite book}}:  (עזרה)
↑  Woodworth, N.; Woodworth, R. (2001). Inn Spots and Special Places in New England. Wood Pond Press. p. 546. ISBN 978-0-934260-95-4. נבדק ב-27 במרץ 2018. {{cite book}}:  (עזרה)
↑  Laemmerhirt, Iris-Aya (2010). "Imagining the Taste: Transnational Food Exchanges between Japan and the United States". The Japanese Journal of American Studies. 21: 12.
ערך זה הוא קצרמרבנושא מזון. אתם מוזמנים לתרום לוויקיפדיה ו.
פוקו (סכין)

| --- | --- |

 מידע כללי
 מדינה מייצרת:  פינלנד 
 
פוקו מסורתי עם ידית שדר וחריץ באורך מלא
פוקו (בפינית: Puukko) היא סכין חגורה כללית פינית קטנה עם קצה חיתוך מעוקל יחיד, עם טאנג נסתר (הטאנג הוא החלק האחורי של רכיב הלהב של הכלי שבו הוא מותקן לתוך חומר הניצב או מתחבר לידית).
הסכין בדרך כלל עם שדרית שטוחה. דגמים צבאיים של פוקו היו פופולריים בעולם הפשע הרוסי מאז המאה ה-20 תחת השם "סכין פינית" או "פינקה". הגרסה המתוקנת הייתה בין הדגמים שעליהם התבססה הסכין הצבאית הסובייטית NR-40 ואשר כונתה באופן לא פורמלי "פינקה".
עיצוב

המרכיבים הבסיסיים של פוקו הם ידית ולהב יחד עם נדן, שבדרך כלל ניתן לחבר אותם לחגורה אך לפעמים לכפתור חולצה או למעיל. הלהב הוא על פי רוב קצר, בדרך כלל לא יותר ארוך מהניצב ולעיתים קרובות יכול להיות פחות מ-10 ס"מ.
הצורה השטוחה הופכת את הפוקו לבחירה טבעית לחיתוך ופריסה, והשדרית השטוחה מאפשרת להשתמש באגודל או ביד השנייה כדי להפעיל יותר כוח במשימה. סכיני פוקו משמשות לרוב ככלי גילוף למטרות דקורטיביות להכנת אש ולניקוי שלל של דייגים וציידים. לחלק מהעיצובים של הפוקו יש נקודה מעוקלת מעט כלפי מעלה או כלפי מטה, תלוי לאיזו מטרה מיועדת הסכין. קצהו של פוקו ציד מעוקל לעיתים קרובות כלפי מטה כדי לפתוח ולקלף את העור ולפתיחת החיה בצורה קלה יותר. לפוקו של דייגים יש לפעמים זנב דוב קטן על מנת להקל על ניקוי הקרביים של הדג.
החומר המסורתי לידית הוא שדר מתולתל. כמו כן, נעשה שימוש בשורש ערבה, קליפת ליבנה, בקרניים (במיוחד של איילים וצביים) ובעצם. לעיתים קרובות הידית עשויה מחומרים שונים במרווחים. כיום, לעומת זאת, לפוקו מתוצרת תעשייתית יש לרוב ידיות פלסטיק.
בפינלנד ובצפון סקנדינביה, גברים רבים מקדישים גאווה גדולה לגילוף ידית הפוקו שלהם. במשך דורות, סכין זו הפכה להיות קשורה באופן אינטימי לתרבות הנורדית, ובגרסה זו או אחרת, היא חלק מתלבושות לאומיות רבות. פוקו טוב הוא מחלקים שווים של ביטוי אמנותי ואומנות יצירת כלי. הכנתו דורשת מיומנויות רבות ושונות: לא רק של יצרן להבים, אלא גם של מגלף, צורף, מעצב ועובד עור כדי ליצור את הנדן. לחלק מסכיני הפוקו המשובחות יש להבים של פלדה שנוצקו בתבנית, וחושלו באמצעות כור יציקה עם סימן ההיכר של היוצר האמן.
שימוש

סכיני פוקו של גברים ונשים אינן שונות באופן משמעותי מלבד בגודל, שכן הידית של הפוקו צריכה להתאים ליד של בעליו. פוקו לנשים הם לרוב קצרים יותר, עם נרתיקים מעוטרים יותר, ומכוונים יותר לעבודה עם מוצרי מזון.
במדינות הנורדיות, הפוקו הוא "סכין יומיומי" המשמש לכל דבר, החל מציד, דיג וגינון ועד לפתיחת קופסאות במחסן. הרבה סכיני פוקו מסורתיות מיוצרות בימינו בקנה מידה תעשייתי או כמעט תעשייתי על ידי חברות רבות, כאשר Marttiini ו-Iisakki Järvenpää Oy הם הבולטים ביותר. נשיאת חפצים חדים שיכולים לשמש כנשק נאסרה בפינלנד ב-1977. מאז, הפוקו איבד הרבה מהנראות שלו במקומות ציבוריים והוגבל לעבודות משק בית, ציד ודיג. בתעשיות רבות נעשה שימוש בסכין מורה שייצורה זול בהרבה. ידית סכין המורה היא בדרך כלל פלסטיק, והלהב עשוי פלדת אל חלד.
בפינלנד אסור לשאת סכין בפומבי ללא סיבה מקובלת (בדרך כלל הקשורה לעבודה) והאזורים העירוניים היחידים שבהם נשיאה פתוחה היא מראה יומיומי הם כוחות חיל מצב צבאיים. אף על פי שהנשיאה הפתוחה אינה חוקית, הדבר אינו נאכף בהקפדה. פועלי בניין הולכים לרוב לסעוד עם פוקו תלוי על הסרבל שלהם, ובאזורים הכפריים והצפוניים של הארץ לא נדיר לצאת לקניות בחנויות הכפר בבגדי ציד, כולל פוקו.
בפינלנד, קבלת פוקו במתנה נחשבת לכבוד, הרעיון הוא שהמעניק נותן למקבל כלי חיוני הן לעיבוד עץ והן להכנת אוכל והן ככלי נשק.
הפוקו נתן גם את השורש לפועל בשפה הפינית puukottaa, "לדקור (בסכין)".
לקריאה נוספת

סכין סאמי
סכין מורה
סכין יאקוטית
Sgian-dubh
קוקרי
אולר שווייצרי
הערות שוליים

↑  'Puukko - the Finnish Sheath Knife " (אורכב 28.09.2011 בארכיון Wayback Machine)
↑  "Traditional Crafts of Finland - Episode 1 - Puukko Knife Making". northmen.com. נבדק ב-19 בפברואר 2018. {{cite web}}:  (עזרה)
↑  "Sivistyneistön arvomaailma hävisi rojuun ja rihkamaan", Sydän-Hämeen Lehti, August 29., 2012,
"Sissipuukko" מודרנית (ריינג'ר / קומנדו פוקו) סכין שדה מסוג פוקו לשימוש צבאי
פוקו בשנים 1939-1940
פסיכולוג (משחק חברה)

פסיכולוג הוא משחק חברה המשוחק בנסיבות חברתיות כגון מדורות, פעולות של תנועות נוער ומסיבות, בעיקר על ידי ילדים בגילאי העשרה המאוחרים.
מהלך המשחק

מבין חברי הקבוצה נבחר "פסיכולוג" והוא עוזב את הקבוצה למספר דקות, עד שיקראו לו לשוב. כאשר מוודאים שהפסיכולוג לא יכול לשמוע את השיחה, בוחרים חברי הקבוצה "הפרעה נפשית" שמשותפת לכולם: כל אחד חושב שהוא האדם שלימינו, כולם חושבים שהם דמויות מהתנ"ך, או דמויות מתוכניות טלוויזיה או כל התנהגות משותפת אחרת כיד הדמיון הטובה על חברי הקבוצה. לפעמים נבחרת גם התנהגות משותפת או קודי התנהגות מסוימים (לדוגמה, אם חברי הקבוצה משחקים איש את רעהו ונאמר פרט לא נכון, האדם שעליו הוא נאמר אומר מילה מסוימת ומחליפים מקומות ישיבה).
כאשר נקבעה ההפרעה, קוראים לפסיכולוג והוא חוזר לקבוצה. בשלב זה הפסיכולוג "מתחקר" את חברי הקבוצה ומנסה לגלות מהי ההפרעה. המשחק נגמר בניצחון של הפסיכולוג אם הוא מגלה מהי ההפרעה, ובניצחון של הקבוצה אם הוא מתייאש.
ניתן לשחק את המשחק בצורה נוספת. במקום להגדיר הפרעה נפשית, אפשר להגדיר חוקיות לתשובות. לדוגמה: כל תשובה מתחילה באות של הא-ב ע"פ הסדר. (תשובה ראשונה בא' תשובה שנייה ב' וכו'). או ע"פ סדר האותיות בשם המשפחה של הפסיכולוג. לדוגמה, אם שם ה"פסיכולוג" ירחמיאל אקרשטיין, והוא שואל את האדם הראשון "מה צבע הכיסא?", התשובה תתחיל באות א', כגון "אם אני לא טועה – ירוק". המשתתף השני יענה לשאלה "מי היה האדם הראשון על הירח?" – "קוראים לו ניל ארמסטרונג", וכך הלאה.
הערות שוליים

↑  פסיכולוג (משחק חברה) – המכלול, באתר www.hamichlol.org.il
פילה

ערך זה עוסק בנתח בשר בקר. אם התכוונתם למשמעות אחרת, ראו .
| --- | --- |

 
 מאכלים
 סוג:  נתח בקר, בשר בקר, פילה, tenderloin 
 
פילה בקר
פילה (ירוק בהיר)
פִילֵה (מצרפתית: filet de bœuf פילה בקר) או מותנית הוא כינויו של נתח בשר, בדרך כלל בקר אך גם חזיר, המצוי בחלק האחורי של גוף הבהמה. הפילה הוא שריר שאינו מאומץ, ולכן כנתח מאכל הוא רך מאוד ונחשב ליוקרתי ויקר. הפילה הוא נתח דל בשומן - פחות מ 5% ממשקלו.
הפילה דורש טיפול קצר מאוד על מנת להכינו למאכל, ויש אף האוכלים אותו כמעט ללא כל עיבוד (סטייק טרטר). הפילה משמש בעיקר להכנת אומצות למשל אומצה מפולפלת, אך יש העושים בו שימוש להכנת צלי ואף לתבשילים. הפילה נחשב נתח בעל טעם עדין יחסית לרוב נתחי הבקר, ולכן שפים רבים עושים בו שימוש להפגנת היכולת שלהם בהכנת רטבים, כאשר הפילה אינו מאפיל בטעמו על טעם הרוטב. הפילה מהווה אחד משני חלקי אומצת טי-בון הפופולרית, אומצה שכוללת נתח פילה ונתח סינטה, עם העצם המפרידה ביניהם.
פילה הוא הנתח היקר ביותר מבין נתחי הבקר. הגורמים למחיר הגבוה הם הביקוש לנתחי פילה, בצירוף היותו שריר קטן יחסית - פילה מפר בוגר אינו עולה במשקלו על 2 ק"ג.
בהשאלה, נהוג לכנות בשם פילה גם נתחי בשר עוף או דגים, כאשר הכוונה היא לנתח נקי לחלוטין מעור או מעצמות (נקרא על פי החלטת האקדמיה: מגורם).
הערות שוליים

↑  דגי מאכל, באתר האקדמיה ללשון העברית, ‏24 בספטמבר 2011
ערך זה הוא קצרמרבנושא מזון. אתם מוזמנים לתרום לוויקיפדיה ו.
פלטפורמת טויוטה e-TNGA

| --- | --- |

טויוטה bZ4X המכונית הראשונה שמשתמשת בפלטפורמה e-TNGA
 מאפיינים כלליים
 יצרן:  טויוטה וסובארו
 שנות ייצור:  2019–הווה
 סיווג:  מכוניות חשמליות
 מרכב:  מרכב סדאן וקרוסאובר
 מפרט טכני
 מנוע:  מנוע חשמלי (הנעה קדמית, אחורית וכפולה)
 סוללה:  סוללת ליתיום-יון בקיבולות שונות
 קשר:  פלטפורמת יונדאי E-GMP
פלטפורמת טויוטה e-TNGA (באנגלית: Toyota e-TNGA platform) היא פלטפורמת רכב, שפותחה על ידי טויוטה וסובארו בשנת 2019 למכוניות חשמליות. היא משמשת את המכוניות החשמליות של טויוטה, לקסוס וסובארו החל משנת 2022.
הפלטפורמה

היא מיועדת לשימוש בדגמים החשמליים של טויוטה, לקסוס וסובארו. הפלטפורמה מיועדת לשימוש במכוניות חשמליות הן סדאן והן קרוסאוברים. היא משתמשת במנוע חשמלי עם אפשרויות הנעה קדמית, אחורית וכפולה. הפלטפורמה מאפשרת שימוש בסוללת ליתיום-יון בקיבולות שונות.
טויוטה מתכננת שישה דגמים שישתמשו בפלטפורמת e-TNGA, אחד מתוך שישה כבר הציגה טויוטה ונותרו עוד חמישה עד לשנת 2030.
דגמים המשתמשים בפלטפורמת e-TNGA

טויוטה bZ4X - משנת 2022.
סובארו סולטרה - משנת 2022.
לקסוס RZ - משנת 2022.
הערות שוליים

↑  Toyota and Subaru to develop new electric platform and SUV, Autocar (באנגלית)
↑  cartube, טויוטה רומזת על קרוסאובר חשמלי ראשון למותג בשנת 2021, באתר cartube
↑  Toyota to ramp up EV plans with six global models, Autocar (באנגלית)
↑  cartube, בשנה הבאה בישראל: 2022 טויוטה bZ4X החשמלי נחשף, באתר cartube
↑  2022 Subaru Solterra: EV's radical new interior previewed, Autocar (באנגלית)
↑  cartube, השנה בישראל: 2022 לקסוס RZ 450e החשמלי, באתר cartube
פנטזמיק!

פנטזמיק! בדיסנילנד
פנטזמיק! באולפני דיסני MGM
פנטזמיק! (באנגלית: Fantasmic!‎) הוא מופע זיקוקים ופירוטכניקה לילי המוצג בדיסנילנד שבקליפורניה ובאולפני הוליווד של דיסני בדיסניוורלד שבפלורידה.
המופע הוצג לראשונה בדיסנילנד בשנת 1992 והופק על ידי מחלקת המופעים של הפארק עבור אזור נהרות אמריקה שבפארק. המופע הופק בסיוע אולפני ההנפשה של וולט דיסני ווולט דיסני אמג'ינירינג. בשנת 1996 הותאם המופע לפארק אולפני דיסני MGM.
לצורך התקנת המופע בדיסנילנד יובשו נהרות אמריקה על מנת להתקין את המתקנים התת-מימיים הנדרשים עבור המופע, וכן הוסטו נתיבי הספינות ה"קולומביה" וה"מארק טוויין" העוברות בחלק זה של הפארק.
באולפני דיסני MGM נבנה עבור המופע תיאטרון בן 8,000 מושבים, מתוך ציפייה שהמופע יגדיל את מספר המבקרים בפארק.
עלילה: דיסנילנד

עם תחילת המופע מופיע מיקי מאוס לבוש בגלימה ובכובע המחודד עם הירח והכוכבים כמו בפרק "שוליית הקוסם" מסרט האנימציה "פנטסיה". מיקי "יוצר" מסכי מים על פני הנהר, ו"יורה" ממטהו כוכבים (שמונפשים על גבי מסכי המים) וכוכבי שביט (זיקוקים).
הכוכבים הופכים לפרחים, ועל הבמה מופיעים פרחים המשנים צבעם. הפרחים על מסכי המים הופכים לג'ונגל סבוך, וערפל מתחיל לכסות את הנהר. מבעד לערפל מופיע קא - הנחש מספר הג'ונגל, הזוחל על גדת הנהר שעיניו נוצצות באור ירוק.
לאחר מכן משתנה המוזיקה למנגינת "פילים ורודים צועדים" מהסרט דמבו הפיל המעופף, ופילי הנפשה ורודים מופיעים הן על המסכים והן צועדים לחוף האי. הפילים הופכים ל"פילים על חוטים" ואז נעלמים הפילים ונשארים רק החוטים שמניעים שלוש בובות ענק - בהן, במרכז הבמה, פינוקיו.
על המסכים מופיע ג'ימיני הצרצר הקורא לפינוקיו. ג'ימיני "נופל למים" במסגרת סרט ההנפשה שמוקרן על מסכי המים, ופוגש יצורי מים בהם ליוויתן ענק המכה בזנבו (הזנב מופעל על ידי אודיו אנימטרוניקס) ומשפריץ מים.
לפתע מופיעה ספינת שודדי ים היורה בתותחיה. על הספינה נמצאים קפטן הוק, סמי, ופיטר פן, המציל את וונדי. אחרי הספינה שט הקרוקודיל מהסרט פיטר פן שבבטנו שומעים את השעון המתקתק.
ערפל ורוד מכסה את הנהר ומגיעים על גבי סירות שלגיה והנסיך שלה, אריאל מהסרט בת הים הקטנה, היפה והחיה, ובהמשך המלכה הרעה מופיעה על הבמה ושואל את ראי הקסמים מי היפה בממלכה - והראי עונה לה שיש נסיכות רבות היפות ממנה.
המלכה, בכעסה, מביאה יורה מלאה אדים ושם עושה שיקוי ההופך אותה לאורסולה המכשפה מבת הים הקטנה, ועל מסכי המים רואים את זרועות התמנון שלה שגובהן כ-6 מטרים.
שלדים על סוסים רוכבים על פני השמים (הקרנה על מסכי המים) ודמות צ'רנאבוג מהסרט פנטסיה מופיעה וזורקת מידיה כדורי אש המעלים את האי בלהבות (אמיתיות). צ'אנאבוג הופך לדרקון שגובהו 10 מטרים (המונפש על המסכים) וכשהוא נעלם מופיע במקומו דרקון אמיתי על האי היורה אש על הנהר ומצית את מי הנהר.
מיקי מופיע ונלחם בדרקון ונעלם, ומופיעה טינקר בל המנופפת במטה הקסמים שלה ועפה על פני הנהר מפזרת אבק פיות, שהופך לזיקוקים.
ספינת הנהר מארק טוויין נכנסת לאזור המופע ונוהג אותה "וילי ספינת הקיטור".
כשהספינה עוברת מופיע מיקי במרכז הבמה, אומר "איזה דמיון יש לי" ונעלם.
עלילה: דיסנילנד > נתוני המתקן

פתיחה: 13 במאי 1992
מיקום: נהרות אמריקה, דיסנילנד, קליפורניה.
מפיק: דיסנילנד אנטרטיינמנט.
פסקול: ברוס הילי.
במאי: בארנט ריצ'י.
אורך המופע: 22 דקות
מספר צופים מקסימלי: 10,000 צופים.
מספר משתתפים במופע: 101 משתתפים למופע.
מסכי מים:
גודל המסך: 10 על 18 מטרים.
עלילה: אולפני דיסני MGM

בתחילת המופע מופיע מיקי מאוס בחליפה שחורה. מיקי מתנהג כמנצח על תזמורת וכשהוא מניף את מטהו מופיעים מסכי מים תוך הבריכות שלפני המופע, ועליהם מוקרנת דמותו של מיקי כ"שולית הקוסם" מהסרט פנטסיה.
על האי מופיעים פילים, ג'ירפות, קופים, ציפורים, בנות יענה, צ'יטות, קרנפים, וכן הדמויות סימבה ונלה מהסרט מלך האריות. על המוסכים מוקרנים בועות בהם נמצאים דמויות רבות מסרטי דיסני - פינוקיו, אלאדין, הרקולס, וילי ספינת הקיטור, במבי, מולאן, דמבו, שלגיה, אורורה וג'ימיני הצרצר.
אחרי ג'ימיני מופיע הלוויתן שרודף אחריו, שנופל לתוך הבריכה (המים משפריצים על הקהל).
על האי מאחורי הבריכה נערך קרב בין האינדיאנים למתיישבים מהסרט "פוקהונטס", וכאשר פוקהונטס פוגשת את אהובה, ועל מסכי המים מוקנית סצנות ריקוד של הנסיכה אורורה והנסיך פיליפ, סינדרלה והנסיך שלה, והנסיכה יסמין עם אלאדין.
ערפל ורוד מכסה את הנהר, ועל סירות מגיעים שלגיה והנסיך שלה, אריאל ואריק, היפה והחיה.
בהמשך מופיעה המלכה הרעה משלגיה וקוראת לכל הדמויות הרעות מסרטי דיסני המופיעות על המסכים: אורסולה, קרואלה דה ויל, סקאר, פרולו, ג'אפר, האדס, צ'רנאבוג, וג'אפר הופך לנחש ענק, בעוד שהמכשפה הופכת לדרקון בגובה 13 מטרים היורק אש על הנהר והנהר מתחיל לעלות באש.
מיקי מצליח להקים חומת מים סביב האי ולכבות את האש ולנצח את הדרקון באמצעות מטה הקסמים שלו.
טינקר בל מופיעה, מנופפת במטה הקסמים שלה ווילי ספינת הנהר מופיע על סירתו סביב האי, ביחד עם יתרת דמויות המופע. כאשר מופיע מיקי בבגדי שולית הקוסם בראש ההר שעל האי ויורה זיקוקים לשמים, ונעלם.
עלילה: אולפני דיסני MGM > נתוני המתקן

פתיחה: 15 באוקטובר 1998
מיקום: אמפיתיאטרון גבעות הוליווד, אולפני הוליווד של דיסני דיסניוורלד פלורידה.
מפיק: רון לוגאן
פסקול: ברוס הילי.
במאי: בארנט ריצ'י
מספר מושבים: 10,000.
הבדלים בין המופעים

בין המופיעים הבדלים קטנים:
סצנות פיטר פן בדיסנלנד הוחלפו בסצנות פוקהונטס בפלורידה.
קטעי הפילים הורודים ובובת פינוקיו הוחלפו בקטעי הבובות בפלורידה.
בגרסה של פלורידה מופיעות כל שמונת הנסיכות של דיסני, בעוד שבקליפורניה מופיעות רק שלוש נסיכות.
ג'פאר הופך לנחש.
מטה הקסם של מיקי מאוס
פלטפורמת פרימיום חשמלית

| --- | --- |

אאודי A6 אי-טרון קונספט המכונית הראשונה שמשתמשת בפלטפורמת PPE
 מאפיינים כלליים
 יצרן:  פורשה, אאודי
 שנות ייצור:  2022–הווה
 חברת אם:  קבוצת פולקסווגן
 סיווג:  מכוניות חשמליות
 מרכב:  מרכב סדאן, קרוסאובר ומרכב קופה
פלטפורמת פרימיום חשמלית (PPE) (בגרמנית: Premium Platform Electric) היא פלטפורמת רכב שפותחה על ידי אאודי ופורשה לרכבים חשמליים. הפלטפורמה מיועדת לדגמי מכוניות שאינם מתאימים לפלטפורמת MEB של קבוצת פולקסווגן. המכונית הראשונה שהוכרז שתשתמש בפלטפורמה היא אאודי A6 אי-טרון שצפויה לצאת לשוק בסוף 2022, אשר הוצג לה דגם קונספט מקדים בשם אאודי A6 אי-טרון קונספט.
הפלטפורמה מאפשרת טווחי נסיעה ארוכים במיוחד וטעינה אולטרה מהירה.
דגמים המשתמשים בפלטפורמת PPE

אאודי A6 אי-טרון (מסוף 2022).
דגמים המשתמשים בפלטפורמת PPE > קונספט

אאודי A6 אי-טרון קונספט (הדגם הראשון שמשתמש בפלטפורמת PPE).
הערות שוליים

↑  Audi details PPE platform for electric cars, Autoblog (באנגלית)
↑  Jonathan M. Gitlin, These are Audi’s four electric car platforms for the coming years, Ars Technica, ‏2019-10-04 (באנגלית אמריקאית)
↑  Jonathan M. Gitlin, This electric fastback is the next Audi A6 e-tron, due in late 2022, Ars Technica, ‏2021-04-19 (באנגלית אמריקאית)
↑  cartube, מתחרה למודל S: אודי חושפת את הקונספט A6 e-tron, באתר cartube